**Návrh**

**NARIADENIE VLÁDY**

**Slovenskej republiky**

**z .............. 2020,**

**ktorým sa mení a dopĺňa nariadenie vlády Slovenskej republiky č. 36/2015 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb v znení neskorších predpisov**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

**Čl. I**

Nariadenie vlády Slovenskej republiky č. 36/2015 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb v znení nariadenia vlády Slovenskej republiky č. 122/2016 Z. z., nariadenia vlády Slovenskej republiky č. 48/2017 Z. z., nariadenia vlády Slovenskej republiky č. 74/2018 Z. z. a nariadenia vlády Slovenskej republiky č. 46/2019 Z. z. sa mení a dopĺňa takto:

1. V § 7 ods. 2 písm. e) sa za slovo „dyňa“ vkladá čiarka a slová „kukurica cukrová“.
2. V § 8 odsek 2 znie:

„(2) Vybranými druhmi bielkovinových plodín sú bôb, cícer, ďatelina, fazuľa, hrach, lucerna, lupina, sója, šošovica a vika siata.“.

1. V § 13 sa vypúšťa odsek 6.

Doterajšie odseky 7 až 12 sa označujú ako odseky 6 až 11.

1. V § 13 ods. 6 a 7 sa slová „osobitného predpisu,23)“ nahrádzajú slovami „osobitných predpisov,23)“.

Poznámka pod čiarou k odkazu 23 znie:

„23) § 7 nariadenia vlády Slovenskej republiky č. 51/2007 Z. z., ktorým sa ustanovujú požiadavky na uvádzanie osiva olejnín a priadnych rastlín na trh.

§ 7 nariadenia vlády Slovenskej republiky č. 52/2007 Z. z., ktorým sa ustanovujú požiadavky na uvádzanie osiva krmovín na trh v znení nariadenia vlády Slovenskej republiky č. 99/2013 Z. z.

§ 7 nariadenia vlády Slovenskej republiky č. 58/2007 Z. z., ktorým sa ustanovujú požiadavky na uvádzanie osiva zelenín na trh v znení nariadenia vlády Slovenskej republiky č. 186/2010 Z. z.“.

1. V § 13 sa vypúšťa odsek 10.

Doterajší odsek 11 sa označuje ako odsek 10.

1. V § 13 ods. 10 sa slová „Odsek 10“ nahrádzajú slovami „Odsek 9“.
2. Za § 16d sa vkladá § 16e, ktorý vrátane nadpisu znie:

„**§ 16e**

**Prechodné ustanovenie k úpravám účinným od 1. februára 2020**

Podmienky poskytnutia priamych platieb na základe žiadostí podaných do 31. januára 2020 sa posudzujú podľa tohto nariadenia vlády v znení účinnom do 31. januára 2020.“.

1. V prílohe č. 1 tabuľke sa položka „Plodová zelenina“ dopĺňa druhom zeleniny „Kukurica cukrová“, pre ktorú sa v stĺpci „Minimálny počet kusov druhov zeleniny na 1 ha (v kusoch)“ ustanovuje hodnota „50 000“ a v stĺpci „Minimálna hmotnosť osiva na 1 ha (v gramoch)“ hodnota „5 000“.
2. Príloha č. 2 vrátane nadpisu znie:

„Príloha č. 2

k nariadeniu vlády č. 36/2015 Z. z.

**Minimálny počet kusov druhov bielkovinových plodín na 1 ha a minimálna hmotnosť osiva na 1 ha na účely platby na pestovanie vybraných druhov bielkovinových plodín**

|  |  |  |
| --- | --- | --- |
| **Druh bielkovinových plodín** | **Minimálny počet kusov druhov bielkovinových plodín na 1 ha**  **(v kusoch)** | **Minimálna hmotnosť osiva na 1 ha** **(v gramoch)** |
| Fazuľa | 500 000 | 130 000 |
| Hrach | 800 000 | 200 000 |
| Sója | 500 000 | 75 000 |
| Bôb | 400 000 | 140 000 |
| Cícer | 600 000 | 180 000 |
| Šošovica | 1 600 000 | 40 000 |
| Ďatelina | 4 000 000 | 6 000 |
| Lucerna | 4 000 000 | 6 000 |
| Lupina | 1 666 666 | 200 000 |
| Vika siata | 2 880 000 | 72 000 |

.“.

**Čl. II**

Toto nariadenie vlády nadobúda účinnosť 1. februára 2020.